સામગ્રી: પણ કાશ્મીરની ખીણ જેવી ઠંડી જગ્યાએથી આવેલા આશરે ડઝન જેટલાં સ્ત્રી-પુરુષો માટે એવું નહોતું. તેઓ ગરમીથી પરેશાન હતાં.

આગ્રાની સેન્ટ્રલ જેલના ગેટ પર રાહ જોઈને બેસેલા આ લોકો જેલની અંદર બંધ પોતાના પરિવારજનોને મળવા આવ્યા હતા.

તેમના ચહેરા પર વર્તાતું હતું કે તેઓ આ વિસ્તારથી અજાણ છે.

મીડિયાના અહેવાલો મુજબ સુરક્ષાદળો દ્વારા સંખ્યાબંધ લોકોની અટકાયત કરવામાં આવી હતી અને અન્ય રાજ્યોમાં મોકલવામાં આવ્યા હતા. જોકે અધિકારીઓ આ બાબતે ચૂપ છે.

આગ્રાની અતિસુરક્ષિત ગણાતી જેલમાં કાશ્મીરથી લાવેલા 80થી વધુ લોકોને રાખવામાં આવ્યા છે.

જેલમાં બંધ પોતાના પરિવારના સભ્યોને મળવાની રાહ જોઈને બેસી રહેવું આ લોકો માટે દુર્ગંધ અને ગરમીને કારણે મુશ્કેલ બની રહ્યું હતું.

'4 ઑગસ્ટની રાત્રે સુરક્ષા બળો લઈ ગયા'

પોતાના શર્ટથી પરસેવો લૂછતા એક વ્યક્તિ મને કહ્યું, "બહુ ગરમી છે, હું અહીં મરી જઈશ."

તેમણે કહ્યું, "મારું નામ ન પૂછશો, હું મુશ્કેલીમાં મુકાઈ જઈશ."

શ્રીનગરથી 30 કિલોમિટર દૂરના પુલવામાથી તેઓ આગ્રા પોતાના ભાઈને મળવા આવ્યા હતા.

તેમણે કહ્યું, "તેમને 4 ઑગસ્ટની રાત્રે ઉઠાવી લેવામાં આવ્યા હતા. સુરક્ષા દળોનાં બે-ત્રણ વાહનો હતાં. અમને કહ્યું નહોતું કે તેને ક્યાં લઈ જવાઈ રહ્યો છે."

તેમણે ઉમેર્યું, "મને નથી ખબર કે તેને કેમ લઈ જવામાં આવ્યો. પથ્થરમારા સાથે તેનો કોઈ સંબંધ નહોતો. તે તો ડ્રાઇવર હતો."

5 ઑગસ્ટે ગૃહમંત્રી અમિત શાહે જમ્મુ કાશ્મીરનો વિશેષ દરજ્જો પાછો ખેંચવાની જાહેરાત કરી હતી.

પુલવામાથી આવેલી એ વ્યક્તિએ કહ્યું, "અમે અધિકારીઓને પૂછ્યું તો તેમણે કહ્યું કે તેને શ્રીનગર લઈ જવામાં આવ્યો છે. ઘણા પ્રયત્નો બાદ અમને ખબર પડી કે તેને અહીં લાવવામાં આવ્યો છે."

તેમણે કહ્યું, "હું 28 ઑગસ્ટે આગ્રા આવ્યો હતો. અમને સ્થાનિક એસએસપી પાસેથી ખરાઈ માટે પત્ર લાવવાનું કહેવામાં આવ્યું હતું. હું એ પત્ર લાવવા પુલવામા પાછો ગયો હતો. અત્યાર સુધી હજારો રૂપિયા ખર્ચાઈ ગયા છે."

તેમનું કહેવું હતું, "મારો ભાઈ 28 વર્ષનો છે અને આર્ટ્સ ઍન્ડ ઍજ્યુકેશનમાં સ્નાતક અને અનુસ્નાતકની ડિગ્રી લીધી હતી પરંતુ હવે તે બધું બેકાર છે કારણકે એ જેલમાં છે."

શ્રીનગરના એક વેપારીનો પરિવાર એક ખૂણામાં રાહ જોઈને બેઠો હતો. તેમના ચેહરાઓ પરના ભાવ જાણે એવું કહી રહ્યા હતા કે તેઓ કોઈ સાથે વાત કરવા માગતા નથી.

જેલમાં બંધ એક વ્યક્તિનાં પત્નીનું માથું દુપટ્ટાથી ઢાંકેલું હતું અને તેઓ પોતાના રળતા બાળકને થાબડી રહ્યાં...\nઅગાઉની સામગ્રીનો સારાંશ નીચે મુજબ કરી શકાય છે:
શુક્રવારે સવારે ઉત્તર પ્રદેશના આગ્રામાં કાળઝાળ ગરમી હતી પણ ક્યારેક-ક્યારેક પવનની લહેરથી થોડીક રાહત અનુભવાતી હતી.